**Anexa 1: Definițiile indicatorilor specifici de rezultat imediat și realizare**

| **COD** | **Tip de indicator (de Realizare Imediată/ de Rezultat şi Specific/ Comun)** | **Denumire Indicator** | **Definiţia indicatorului** |
| --- | --- | --- | --- |
| **4S1** | Realizare imediată  Specific de program | Tineri NEETs șomeri cu vârsta cuprinsă între 16-24 ani care beneficiază de sprijin, din care:   * roma * din zona rurală   *Indicatorul corespunde atât OS 2.1, cât şi 2.2* | Acest indicator reprezintă numărul de persoane care au fost sprijinite direct în cadrul operațiunilor finanțate în contextul Obiectivelor Specifice 2.1 și 2.2 și care la data intrării în operațiunile finanțate îndeplinesc cumulativ următoarele condiții:   * au sub 25 de ani * au împlinit 16 ani * nu au un loc de muncă sau nu urmează niciun program educațional sau de formare * au domiciliul sau reședința într-una dintre regiunile de dezvoltare eligibile (Nord Est, Nord Vest, Vest si Sud Vest Oltenia) * sunt înregistrate în evidența Agenției Naționale pentru Ocuparea Forței de Muncă * sunt profilate în prealabil de către specialiștii din cadrul Agențiilor județene pentru ocuparea forței de muncă sau a municipiului București   (*NB. Vârsta participantului este calculată la data intrării în operațiunea finanțată din ILMT+FSE)*  **EXPLICAŢIILE TERMENILOR**  „**Şomerul înregistrat**” este persoana care îndeplineşte cumulativ următoarele condiţii:   * este în căutarea unui loc de muncă de la vârsta de minimum 16 ani şi până la îndeplinirea condiţiilor de pensionare; * starea de sănătate şi capacităţile fizice şi psihice o fac aptă pentru prestarea unei munci; * nu are loc de muncă, nu realizează venituri sau realizează, din activităţi autorizate potrivit legii, venituri mai mici decât valoarea indicatorului social de referinţă al asigurărilor pentru şomaj şi stimulării ocupării forţei de muncă, în vigoare; * este disponibilă să înceapă lucrul în perioada imediat următoare, dacă s-ar găsi un loc de muncă; * se înregistrează la agenția pentru ocuparea forței de muncă în a cărei rază teritorială își are domiciliul sau, după caz, reședința ori la alt furnizor de servicii de ocupare, care funcționează în condițiile prevăzute de lege, în vederea obținerii unui loc de muncă   Sunt asimilați șomerilor și:   * absolvenţii instituţiilor de învăţământ, în vârstă de minimum 16 ani, care, într-o perioadă de 60 de zile de la absolvire nu au reușit să se încadreze în muncă potrivit pregătirii profesionale * absolvenţii şcolilor speciale pentru persoane cu handicap în vârstă de minimum 16 ani, care nu au reușit să se încadreze în muncă potrivit pregătirii profesionale * persoanele care, înainte de efectuarea stagiului militar, nu au fost încadrate în muncă şi care într-o perioadă de 30 de zile de la data lăsării la vatră nu s-au putut încadra în muncă.   Sursa: *Legea nr. 76/2002 privind sistemul de asigurări de şomaj şi stimularea ocupării forţei de muncă, cu modificările și completările ulterioare*  “**Data intrării în operațiunea finanțată din ILMT + FSE**” reprezintă „data la care persoana a beneficiat prima dată de sprijinul oferit prin operaţiune”.  Sursa: *Anexa D – Orientare practică privind colectarea şi validarea datelor* din orientările Comisiei Europene  **”Operațiune**” înseamnă un proiect, un contract, o acțiune sau un grup de proiecte selectate de autoritățile de management ale programelor în cauză sau sub responsabilitatea acestora, care contribuie la realizarea obiectivelor unei priorități sau unor priorități aferente;  *Sursa: Regulament (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune*  **DATELE VOR FI COLECTATE, MONITORIZATE ŞI RAPORTATE PENTRU URMĂTOARELE CATEGORII:**   * ”**Tineri NEETs șomeri**”: persoana care îndeplineşte cumulativ criteriile stabilite în cadrul definiţiei generale a indicatorului. * ”**Tineri NEETs șomeri** **din zona rurală**”: persoana care domiciliază în zone rurale (sat/comună) conform Legii 351/2001 privind aprobarea Planului de amenajare a teritoriului naţional - Secţiunea IV Reţeaua de localităţi şi care îndeplineşte cumulativ criteriile stabilite în cadrul definiţiei generale a indicatorului. * **”Tineri NEETs șomeri care aparţin minorităţii roma”:** persoana care se declară că aparţine minorităţii roma şi care îndeplineşte cumulativ criteriile stabilite în cadrul definiţiei generale a indicatorului. |
| **4S2** | Rezultat pe termen lung Comun | Tineri NEETs șomeri care, la încetarea calității de participant au un loc de muncă, inclusiv cei care desfășoară o activitate independentă, din care: romi/din zona rurală | Acest indicator reprezintă numărul de persoane care fac parte din grupul țintă și care obțin un loc de muncă într-o perioadă de maximum 6 luni de la încetarea calității de participant.  **EXPLICAŢIILE TERMENILOR**  **“Persoanele care desfăşoară activităţi independente”** într-o întreprindere, fermă sau cabinet profesional sunt, de asemenea, încadrate în muncă dacă se aplică oricare dintre următoarele situații:  (1) Persoana lucrează în propria întreprindere, cabinet profesional sau fermă în scopul realizării de profit, chiar dacă întreprinderea nu reuşeşte să aducă profit.  (2) Persoana petrece timp pentru a conduce o întreprindere, unui cabinet profesional sau o fermă chiar dacă nu au fost realizate vânzări, nu au fost prestate servicii profesionale sau nu s-a produs nimic efectiv (de exemplu un fermier care întreprinde activităţi de întreţinere a fermei; un arhitect care petrece timp aşteptând clienţii la biroul său; un pescar care îşi repară barca sau plasele pentru utilizare viitoare; o persoană care participă la o convenţie sau un seminar).  (3) Persoana care este în decurs de deschidere a unei întreprinderi, ferme sau cabinet profesional; aceasta include cumpărarea sau instalarea de echipamente şi comandarea consumabilelor în pregătire pentru deschiderea unei noi întreprinderi. Un membru neplătit al familiei se consideră încadrat în muncă dacă munca respectivă contribuie direct la o întreprindere, fermă sau cabinet profesional deţinut sau exploatat de un membru asociat din aceeaşi gospodărie.  *Sursa: Anexa D – Orientare practică privind colectarea şi validarea datelor din liniile directoare ale Comisiei Europene* |