**Anexa 2 – Criteriile de verificare a conformității administrative și a eligibilității**

|  |  |  |  |
| --- | --- | --- | --- |
|  | **Criterii** | **Subcriterii prelucrate automat către sistemul informatic** | **Subcriterii procesate de evaluatori** |
| **A1. Criterii de verificare a conformității administrative** | | | |
| 1. | Cererea de finanțare conține toate anexele solicitate prevăzute in Orientări privind accesarea finanțărilor în cadrul Programului Operațional Capital Uman 2014-2020 si de ghidul solicitantului condiții specifice. | * Cererea de finanțare este însoțită de toate anexele solicitate in Orientări privind accesarea finanțărilor în cadrul Programului Operațional Capital Uman 2014- 2020 si de Ghidul Solicitantului Condiții Specifice. * Totodată se verifică existența acordului de parteneriat, în situația în care proiectul se implementează în parteneriat, care trebuie să respecte, respectă formatul indicat prin Ghidul Solicitantului - Condiții Specifice și este asumat de către reprezentanții legali sau împuterniciții partenerilor. |  |
| 2 | Cererea de finanțare este semnată de către reprezentantul legal sau de împuternicitul acestuia? | * Se verifică dacă persoana care a semnat cererea de finanțare este aceeași cu reprezentantul legal sau împuternicitul acestuia |  |
| **A2. Criterii de verificare a eligibilității** | | | |
| ***Eligibilitatea solicitantului și a partenerilor*** | | | |
| 3 | Solicitantul și Partenerii săi (dacă e cazul) fac parte din categoria de beneficiari eligibili și îndeplinesc condițiile stabilite în Ghidul Solicitantului - Condiții Specifice? | * Solicitantul și partenerii fac parte din categoriile de beneficiari eligibili menționate în Ghidul Solicitantului Condiții Specifice. Solicitantul si fiecare partener este legal constituit si are domeniul/domeniile de activitate corespunzător activităților pe care le va desfășura in proiect. * Parteneriatul are capacitate financiară: valoarea finanțării nerambursabile care poate fi accesată de fiecare organizație (în funcție de tipul acesteia) din cadrul parteneriatului nu depășește valoarea maximă (conform algoritmului prezentat mai jos). * Este prezentată motivarea selectării și rolul concret al fiecărui partener / fiecărui tip de parteneri. * Fiecare dintre parteneri, acolo unde este cazul, este implicat în cel puțin o activitate relevantă (Prin activitate relevantă se înțelege acea activitate care contribuie în mod direct la atingerea indicatorilor (de ex.: activitate din lista activităților eligibile) | * Selecția partenerului/partenerilor s-a realizat cu respectarea legislației europene și naționale. * Parteneriatul demonstrează capacitate financiară, conform algoritmului. * In cazul parteneriatului, partenerul trebuie să dispună de resurse necesare desfășurării activității din proiect pentru care este autorizat. În această situație, solicitantul nu are voie să subcontracteze activități pe care le prestează membrii parteneriatului. * Activitățile de subcontractare se realizează numai de către solicitantul de finanțare, nu și de partenerul acestuia. |
| 4 | Proiectul propus spre finanțare (activitățile proiectului, cu aceleași rezultate, pentru aceiași membri ai grupului țintă) a mai beneficiat de sprijin financiar din fonduri nerambursabile (dublă finanțare)? | Solicitantul a bifat NU în cererea de finanțare. | Se verifică dacă solicitantul a declarat în Declarația privind evitarea dublei finanțări că proiectul propus spre finanțare (activitățile proiectului, cu aceleași rezultate, pentru aceiași membri ai grupului țintă) NU a mai beneficiat de  sprijin financiar din fonduri  nerambursabile. |
| 5 | Proiectul propus spre finanțare nu este  încheiat în mod fizic sau implementat integral înainte de depunerea cererii de finanțare la autoritatea de management, indiferent dacă toate plățile aferente au fost efectuate de către solicitant (art. 65, alin (6) din Reg. 1303/2013)? | Solicitantul a bifat NU în cererea de finanțare (în vederea respectării dispozițiilor art. 65 alin. (6) din Reg. CE nr. 1303/2013 privind eligibilitatea cheltuielilor) sau, dacă a bifat și  DEMARAT, solicitantul a precizat că a respectat legislația relevantă aplicabilă proiectului, conform art.125, alin 3, lit. (e) din Reg. CE nr. 1303/2013. |  |
| 6 | Proiectul se încadrează în programul  operațional, conform specificului de finanțare stabilit în Ghidul Solicitantului - Condiții Specifice? | Proiectul este încadrat în axa prioritară, prioritatea de investiții, obiectivul specific, indicatorii de realizare imediată și de rezultat și măsurile relevante, conform POCU și Ghidului Solicitantului. |  |
| 7 | Grupul țintă este eligibil? | Grupul țintă al proiectului se încadrează în categoriile eligibile menționate în Ghidul Solicitantului - Condiții Specifice. |  |
| 8 | Valoarea proiectului, contribuția financiară solicitată, valoarea subcontractării se încadrează în limitele stabilite în Ghidul Solicitantului – Condiții Specifice? | * Valoarea totală a proiectului, (daca este cazul) si valoarea asistenței financiare nerambursabile solicitate se înscriu în limitele stabilite în Ghidul Solicitantului - Condiții Specifice. * Valoarea ajutorului de stat/de minimis   respectă limita maximă din Ghidul Solicitantului - Condiții Specifice. |  |
| 9 | Durata proiectului | Durata de implementare a proiectului nu depășește durata specificata în Ghidul Solicitantului Condiție Specifice, |  |
| 10 | Cheltuielile prevăzute respectă prevederile legale privind eligibilitatea? | Cheltuielile prevăzute la capitolul de cheltuieli eligibile sunt conforme cu cele prevăzute în Ghidul Solicitantului – Condiții Specifice. |  |
| 11 | Bugetul proiectului respectă rata de cofinanțare? | Bugetul respectă rata de cofinanțare (FSE/ILMT, buget național și contribuție proprie). |  |
| 12 | Proiectul cuprinde cel puțin activitățile  obligatorii? | Proiectul cuprinde activitățile obligatorii, prevăzute în Ghidul Solicitantului – Condiții Specifice. |  |
| 13 | Proiectul cuprinde măsurile minime de  informare și publicitate? | Proiectul cuprinde, în cadrul activității de informare și publicitate, măsurile minime prevăzute în Ghidul Solicitantului – Condiții Specifice. |  |